तुस सोचारदे होगे एह् केह् चक्कर ऐ? पर में तुसेंगी जकीन दुआन्ना जे इसदे च कोई चक्कर-बक्कर नेईं। गल्ल एह् ऐ जे अपनी ट्रेनिंग दरान देह्रादून च मिगी लोक-संगीत ते लोक-नाचें दे केई प्रोग्राम दिक्खने गी थ्होए। इंदे करी अपने संगीत ते नाचें च मेरी उत्सुकता बधी गेई। इत्थें आइयै में रेडियो ते कल्चरल अकैडमी दे जेह्ड़े प्रौग्राम दिक्खे, उ’नें मिगी काफी प्रभावत कीता। इस लेई में दफ्तरा छुट्ठी लेइयै प्हाड़ी लाके दी सैर करने, उत्थुं दे लोक-गीत किट्ठे करने दी योजना बनाई लेई। कोह्ली साह्ब कोला चिट्ठी इस्सै सिलसले च लैती ही।